Η **Άγκνες Γκεργκέλι** (ουγγρικά: Gergely Ágnes, γεν. το 1933 στο ουγγρικό χωριό Εντρόντ) είναι Ουγγαρέζα συγγραφέας, εκπαιδευτικός, δημοσιογράφος και μεταφράστρια.

Βιογραφικά στοιχεία
-------------------

Η Άγκνες Γκεργκέλι γεννήθηκε με το όνομα **Άγκνες Γκούτμαν** στο Endrőd,  ένα χωριό το οποίο βρίσκεται στη Μεγάλη Ουγγρική Πεδιάδα.  Ο πατέρας της ήταν ο Γκιόρκι Γκούτμαν και η μητέρα της ήταν η Φενάκελ Ρόζικα.  Πήρε το ψευδώνυμό της "Γκεργκέλι" από το μυθιστόρημα *Egri csillagok* (*Αστέρια του Έγκερ*) του Ούγγρου συγγραφέα Γκέζα Γκαρντόνι επειδή η Άγκνες Γκεργκέλι ήθελε να είναι θαρραλέα όπως ο ήρωας της ιστορίας του Γκαρντόνι, ο εθνικός ήρωας Γκεργκέλι Μπορνεμίσα. 

Ο πατέρας της Άγκνες, Γκιόργκι Γκούτμαν, δολοφονήθηκε κατά τη διάρκεια του Ολοκαυτώματος.  Η ίδια έχει δηλώσει για τον χαμό του πατέρα της:

> Πώς να το θέσω; Θα σας πω την αλήθεια. Είναι κρίμα που πέθανε πριν από μένα. Θα έπρεπε να έχω φύγει μαζί του. Τον αγαπούσα πιο πολύ από καθετί άλλο στον κόσμο και ποτέ δεν κατάφερα να ξεπεράσω την απουσία του. Δεν ξέρω πού και πώς πέθανε, γεγονός που είναι φρικτό. 
> 
> 

Η Γκεργκέλι άρχισε να εργάζεται σε ένα εργοστάσιο το 1950, αλλά αργότερα συνέχισε τις σπουδές της στην ουγγρική και αγγλική φιλολογία στο Πανεπιστήμιο της Βουδαπέστης. Δίδαξε σε γυμνάσιο, εργάστηκε ως ραδιοφωνική παραγωγός και διετέλεσε αρχισυντάκτρια για το εβδομαδιαίο λογοτεχνικό περιοδικό *Nagyvilág*.  Από το 1973 έως το 1974, η Γκεργκέλι λάμβανε μέρος στο Διεθνές Πρόγραμμα Συγγραφής στο Πανεπιστήμιο της Αϊόβα. Έχει επίσης μεταφράσει αγγλικά και αμερικανικά έργα στα ουγγρικά και έχει δώσει διαλέξεις για την αγγλική λογοτεχνία στο Πανεπιστήμιο Eötvös Loránd. 

Το 1963, η Γκεργκέλι δημοσίευσε την πρώτη της ποιητική συλλογή με τον τίτλο *Ajtófélfámon jel vagy* (Μια πινακίδα στην πόρτα μου).

Η Άγκνες Γκεργκέλι δημοσίευσε το πρώτο της μυθιστόρημα με τον τίτλο *A tolmács* (Ο διερμηνέας) το 1973. Πρόκειται για μια ιστορία με κεντρικό θέμα την τραγωδία της εβραϊκής κοινότητας κατά τη διάρκεια του ναζιστικού καθεστώτος. 

Η Γκεργκέλι τιμήθηκε με το βραβείο Ατίλα Γιοζέφ το 1977 και το 1987 και με το βραβείο Κόσουτ το 2000.   Έχει εμφανιστεί ως Άγκνες Γκεργκέλι σε τρεις ταινίες ντοκιμαντέρ: στο *Rockfogyatkozás* που κυκλοφόρησε το 1988, στο *Apaképek* του 2000 και στη μικρού μήκους ταινία ντοκιμαντέρ *versmob 0411* του 2011.

Παραπομπές
----------

1. ↑  *The Fine Art Archive*. 121915.
2. ↑  *ιστοσελίδα*.
3. ↑  reader.dia.hu/document/Gergely\_Agnes-Hajtogatos-2184.
4. ↑  *LIBRIS*. 26  Μαρτίου 2018. libris.kb.se/katalogisering/dbqtx3zx35njx5h. Ανακτήθηκε στις 24  Αυγούστου 2018.
5. 1 2  *The Fine Art Archive*. cs.isabart.org/person/121915. Ανακτήθηκε στις 1  Απριλίου 2021.
6. 1 2 3  Suleiman, Susan Rubin· Forgács, Éva (2003). *Contemporary Jewish Writing in Hungary: An Anthology*. σελ. 195. ISBN 0803242751.
7. 1 2  Wilson, Katharina M (1991). *An Encyclopedia of Continental Women Writers*. **1**. σελ. 454. ISBN 0824085477.
8. ↑  «Gergely Ágnes Hajtogatós» (στα Ουγγρικά). Ανακτήθηκε στις 20 Ιουλίου 2018. Ágnes szülei: Fenákel Rózsika és Guttmann György (Ágnes's parents: Fenákel Rózsika and György Guttmann)
9. ↑  «REMÉLEM, ODAÁT NAGYON ERŐS A SZERETET – GERGELY ÁGNES KÖLTŐVEL, REGÉNYÍRÓVAL VÁRNAI PÁL BESZÉLGET». *Szombat* (στα Ουγγρικά). 1 Οκτωβρίου 2003. Ανακτήθηκε στις 20 Ιουλίου 2018. A nevem Guttmann volt (My name was Guttmann)...
10. ↑  «Ágnes Gergely: "I know I have a guardian angel, sometimes it appears in my dreams"». *hlo.hu - Hungarian Literature Online* (στα Αγγλικά). Ανακτήθηκε στις 1 Απριλίου 2022.
11. 1 2  Publications, Europa Europa (2004). *International Who's Who in Poetry 2005*. σελ. 579. ISBN 185743269X.
12. ↑  Gyáni, Gábor (12 Ιουλίου 2020). *A Nation Divided by History and Memory: Hungary in the Twentieth Century and Beyond*. Routledge. ISBN 9781000090758.
13. ↑  «Ágnes Gergely». *IMDb*. Ανακτήθηκε στις 1 Απριλίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Ágnes Gergely (poet) στο Wikimedia Commons
* Ágnes Gergely στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24582313
* LCCN: n84235542
* ISNI: 0000 0000 8206 7292
* GND: 121414159
* SELIBR: 274558
* BNF: cb12781692p (data)
* BIBSYS: 90852235

 |

 |